ประจำเดือนล่าสุดนี้มาน้อยมากค่ะ แทบไม่ติดผ้าอนามัย เป็นประจำเดือนคืนวันที่5 ม.ค ตรวจการตั้งครรภ์วันที่ 7 ม.ค ตอนเช้าผลเป็นลบ มีเพศสัมพันธ์ครั้งล่าสุด 28 ธ.ค ประจำเดือนเดือนที่แล้วมา 26 พ.ย และเคยทานยาคุมมาก่อน เป็นระยะเวลา 5 ปี หยุดทานเดือน พ.ย อยากถามคุณค่ะ ว่าสาเหตุที่เลือดประจำเดือนมาน้อย เกิดจากอะไรคะ
สวัสดีครับ หากเคยรับประทานยาคุมกำเนิดมาก่อน ร่างกายก็จะได้รับฮอร์โมนเพศหญิงจากยาคุมกำเนิดเป็นระยะๆ ทำให้ประจำเดือนถูกกำหนดได้ดีขึ้น ดังนั้น ถ้าหยุดยาคุมกำเนิดไป ก็จะส่งผลให้มีโอกาสตั้งครรภ์ และ ขาดฮอร์โมนเพศหญิงที่เคยได้ จึงอาจจะทำให้ประจำเดือนมาไม่ปกติ เช่น ประจำเดือนมากระปิดกระปอย หรือมามากผิดปกติ บางรายอาจมีอาการปวดท้องน้อยร่วมด้วย ซึ่งอาการเหล่านี้จะมากน้อยขึ้นอยู่กับแต่ละคนครับจะเห็นว่าเพิ่งหยุดยาไปชั่วเดือนพฤศจิกายนที่ผ่านมา ในช่วงเดือนธันวาคมนี้ ผลจากการหยุดจึงอาจจะเพิ่งมาเด่นชัด อย่างไรก็ดี หากตรวจผลการตั้งครรภ์เป็นลบ ก็ขอแนะนำให้สังเกตดูไปก่อนครับแต่หากในอีก 1 สัปดาห์ ประจำเดือนยังไม่มาอีก ก็ควรตรวจการตั้งครรภ์ซ้ำอีกครั้ง เนื่องจากถ้าตรวจเร็วเกินไป ก็อาจจะได้ผลลบได้ครับ